อายุ27ปีไม่เคยมีเพศสัมพันธ์คะมีเลือดออกกระปริดกระปรอยหลังประจำเดือนหยุด ทำการตรวจแล้วให้ยาฮอร์โมนมากินแบบ21เม็ด เริ่มกินวันแรกที่ประจำเดือนมาจนถึงวันนี้วันที่7ประจำเดือนยังไม่หยุดเลยคะมีอาการปวดท้องแบบนี้ปกติไหมคะ
สวัสดีค่ะ การที่มีประจำเดือนมามาก หรือมีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นจากที่เล่ามา อาการปวดท้องขณะที่มีประจำเดือน น่าจะเป็นอาการปวดประจำเดือนนะคะ สามารถรับประทานยาพาราเซตามอลบรรเทาอาการ และรอดูก่อนได้นะคะในกรณีที่เพิ่งเริ่มรับประทานยาคุมกำเนิดในช่วง 2-3 แผงแรก อาจจะมีเลือดออกมากผิดปกติได้ค่ะ แต่มักดีขึ้นในแผงที่ 3 ขึ้นไปนะคะแนะนำ รอดูอาการก่อนนะคะ หากประจำเดือนยังคงผิดปกติต่อเนื่องหลายเดือน หรือมีอาการอ่อนเพลีย หน้ามืด แนะนำไปพบแพทย์เพื่อตรวจดูอาการอีกทีนะคะ